
Narva Linnavalitsuse 18.05.2011. a korralduse nr  466-k 

„Narvas Kreenholmi 39f asuvate ruumide üüritasu kehtestamine“
kehtivusaja pikendamine
1. ASJAOLUD JA MENETLUSE KÄIK

Narva Linnavalitsuse Linnavara- ja Majandusametile saabus taotlus OÜ-lt KREENHOLMI APTEEK,  registrikood 10268933, juhatuse liige Galina Duhhova, milles palutakse pikendada  Narva Linnavalitsuse 18.05.2011. a korralduse nr  466-k kehtivusaega, millega on kehtestatud üüritasu linnavara – Narvas Kreenholmi 39f asuva apteegihoone kasutamise eest.

 Ruumide üldpind:

          651,6 m²


       Arvestuslik üüritasu:
     
     1 187,16 eurot
                    Kehtestatud üüritasu:     

     1 009,94 eurot
Taotlust põhjendatakse sellega, et osa apteegi ruumidest kasutab allüürilepingu alusel OÜ NARVA JOALA PEREARSTIKESKUS, registrikood 10895274, perearst Sergei Volobujevi tegevuskoha ruumidena.

Üüritasu arvestuse 
metoodilises juhendis on linnavara kasutusse andmisel ette nähtud ruumide kasutusala koefitsient K4, mille suurus on ruumide kasutamisel apteegina  1,2 ja ruumide kasutamisel perearsti tegevuskohana 0,4. Kuna linnavara põhikasutajaks on OÜ KREENHOLMI APTEEK, on kogu hoonele kehtestatud  koefitsient  1,2.

OÜ KREENHOLMI APTEEK üüritasu alandamine võimaldab alandada ka perearsti üüritasu.

Linnaarst Andrei Antonov palub toetada OÜ KREENHOLMI APTEEK taotlust.

Lisaks sellele teostab OÜ KREENHOLMI APTEEK pidevalt kõnealuse linnavara säilitamisele suunatud remonditöid. Lepingu kehtivusajal on renditud ruumide remondile kulutatud üle 32 tuh euro.

Üürivõlga OÜ-l Kreenholmi Apteek  ei ole.

OÜ KREENHOLMI APTEEK taotlust arutati Narva Linnavalitsuse linnavarakomisjoni koosolekul 07.12.2011. a (protokoll nr 14) ning otsustati:
1. Nõustuda OÜ KREENHOLMI APTEEK (registrikood 10268933) taotlusega ja pikendada Narva Linnavalitsuse 18.05.2011. a korralduse nr 466-k kehtivusaega  kuni 31.12.2012.a. 

2. Narva Linnavalitsuse Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.
2. ÕIGUSLIKUD ALUSED
Kohaliku omavalitsuse korralduse seaduse § 30 lõike l punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Vastavalt Narva Linnavolikogu 17.03.2005 määruse nr 14/52 "Linnavara kasutuse andmise kord" punktidele 7.2, 7.2.7 linnavalitsuse korraldusega võib linnavara kasutusse anda tasuta või «Üüritasu arvestuse metoodilisele juhendiga» ette nähtust madalama tasu eest tähtajaga kuni 5 aastat või tähtajatult linna huvidest tulenevatel juhtudel. 
Antud juhul seisneb linna huvi perearstinduse toetamises ning linnavara normaalse seisundi säilitamises.
3. OTSUS

Pikendada Narva Linnavalitsuse 18.05.2011. a korralduse nr 466-k kehtivusaega  kuni 31.12.2012.a. 
4. RAKENDUSSÄTTED

5.1. Narva Linnavalitsuse Linnavara- ja Majandusametil teha korraldus teatavaks
OÜ-le KREENHOLMI APTEEK.
5.2. Korraldus jõustub seadusega sätestatud korras.
5.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

